**ROMÂNIA**

**JUDEŢUL SATU MARE**

**CONSILIUL JUDEŢEAN**

**Serviciul de Coordonare și Cooperare Instituțională**

**Serviciul Resurse Umane, Salarizare**

**Nr.\_\_\_\_\_\_/\_\_\_\_\_\_\_\_2021**

**RAPORT DE SPECIALITATE**

**la** **Proiectul de hotărâre privind modificarea Organigramei și a Statului de funcții**

**ale Spitalului de Pneumoftiziologie Satu Mare**

Față de conținutul Proiectului de hotărâre privind modificarea Organigramei și a Statului de funcții ale Spitalului de Pneumoftiziologie Satu Mare,

în urma adresei Spitalului de Pneumoftiziologie Satu Mare cu nr. 5240/10.08.2021, înregistrată la Registratura Consiliului Județean Satu Mare cu nr. 16304/11.08.2021, prin care s-a înaintat Nota de fundamentare nr. 5239/10.08.2021 cu privire la aprobarea modificării Organigramei și a Statului de funcții ale Spitalului de Pneumoftiziologie Satu Mare,

raportat la Hotărârea Consiliului Județean Satu Mare nr. 52/23.04.2021 privind modificarea Organigramei și a Statului de funcții ale Spitalului de Pneumoftiziologie Satu Mare,

ținând cont de:

- Ordinul ministrului sănătății nr. 1224/2010 privind aprobarea normativelor de personal pentru asistența medicală spitalicească, precum și pentru modificarea și completarea Ordinului ministrului sănătății publice nr. 1778/2006 privind aprobarea normativelor de personal, cu modificările și completările ulterioare,

- prevederile art. 41 din Legea 53/2003 Codul muncii, republicată, cu modificările și completările ulterioare;

- Ordinul ministrului sănătății nr. 1470/2011 pentru aprobarea criteriilor privind angajarea și promovarea în funcții, grade și trepte profesionale a personalului contractual din unitățile sanitare publice din sectorul sanitar, cu modificările și completările ulterioare,

- Hotărârea Guvernului nr. 286/2011 pentru aprobarea Regulamentului-cadru privind stabilirea principiilor generale de ocupare a unui post vacant sau temporar vacant corespunzător funcțiilor contractuale și a criteriilor de promovare în grade sau trepte profesionale imediat superioare a personalului contractual din sectorul bugetar plătit din fonduri publice, cu modificările și completările ulterioare;

- Anexa nr. II - Familia ocupațională de funcții bugetare “Sănătate și Asistență socială” și Anexa nr. VIII - Familia ocupațională de funcții bugetare "Administrație" la Legea cadru nr. 153/2017 privind salarizarea personalului plătit din fonduri publice, cu modificările și completările ulterioare,

- prevederile art. 15 lit. b) și c) din Anexa Hotărârii Guvernului nr. 56/2009 pentru aprobarea Normelor metodologice de aplicare a Ordonanței de urgență a Guvernului nr. 162/2008 privind transferul ansamblului de atribuții și competențe exercitate de Ministerul Sănătății către autoritățile administrației publice locale, conform căruia: *“Autoritatea administrației publice locale, prin structura cu atribuții specifice în domeniu, are următoarele competențe:*

*b) aprobă modificarea statelor de funcții aprobate;*

*c) aprobă organigrama și modificarea acesteia;”*

- prevederile art. 180 alin. (1) din Legea nr. 95/2006 privind reforma în domeniul sănătății, republicată, cu modificările și completările ulterioare,

- Dispoziția Președintelui Consiliului Județean Satu Mare nr. 235/2019 pentru modificarea anexei la Dispoziția nr. 70/2019 privind aprobarea structurii organizatorice a Spitalului de Pneumoftiziologie Satu Mare,

Spitalul de Pneumoftiziologie Satu Mare solicită aprobarea modificării Organigramei și a Statului de funcții cu 256 posturi, din care 12 posturi de conducere și 244 posturi de execuție, după cum urmează:

|  |  |  |  |  |
| --- | --- | --- | --- | --- |
| **Nr. poziție anterior din**  ***Stat de funcții aprobat*** | **Nr. poziție propus din**  ***Stat de funcții modificat*** | **Post existent**  **în *Stat de funcții aprobat*** | **Solicitare** | **Post propus în *Stat de funcții modificat*** |
| poziția 31 | poziția 31 | asistent medical (cu PL) | transformare post prin promovare | asistent medical principal (cu PL) |
| poziția 46 | poziția 116 | infirmieră | mutare post | infirmieră |
| poziția 73 | poziția 73 | medic rezident  anul III | transformare post prin promovare | medic rezident anul IV |
| poziția 116 | poziția 46 | infirmieră | mutare post | infirmieră |
| pozițiile 131 și 132 | pozițiile 238 și 239 | îngrijitoare | mutare post | îngrijitoare |
| poziția 189 | poziția 152 | tehnician de radiologie și imagistică licențiat principal (cu S) | mutare post | tehnician de radiologie și imagistică licențiat principal (cu S) |
| poziția 155 | poziția 154 | asistent medical principal (cu PL) | transformare post vacat | asistent medical debutant (cu PL) |
| poziția 194 | poziția 192 | asistent medical principal (cu PL) | transformare post vacant | asistent medical debutant (cu PL) |
| poziția 210 | poziția 208 | consilier juridic I | transformare post prin promovare | consilier juridic IA |
| poziția 236 | poziția 234 | muncitor calificat IV | transformare post prin promovare | muncitor calificat III |
| poziția 252 | poziția 252 | muncitor calificat IV | transformare post prin promovare | muncitor calificat III |

Modificarea este necesară pentru următoarele considerente:

***1. La Secția Pneumologie I Satu Mare se solicită următoarele modificări:***

***a) Transformarea prin promovare a postului de Asistent medical (cu PL),*** identificat la poziția nr.31 din statul de funcții aprobat, în post de ***Asistent medical principal (cu PL),*** identificat la poziția nr.31 din statul de funcții modificat, conform anexei nr. II, cap. I, pct.2., lit.a.1., nr.crt.35 din Legea-cadru nr.153/2017. Titulara postului a promovat examenul de grad principal, conform Certificatului de grad principal cu seria A nr.13797/20.02.2020;

***b) Mutarea postului vacant de Infirmieră,*** identificat la poziția nr. 46 din statul de funcții aprobat, ***de la Secția Pneumologie I Satu Mare la Secția Pneumologie II Bixad***, identificat la poziția nr.116 din statul de funcții modificat, conform anexei nr. II, cap. I, pct.2., lit.c.1., nr.crt.1 din Legea-cadru nr.153/2017. Se solicită modificarea de mai sus în urma reorganizării activității în cadrul celor 2 secții.

***2. La Secția Pneumologie II Bixad se solicită următoarele modificări:***

***a) Transformarea prin promovare*** a postului de ***Medic rezident anul III,*** identificat la poziția nr.73 din statul de funcții aprobat ***în post de Medic rezident anul IV,***identificat la poziția nr. 73 din statul de funcții modificat, ca urmare a trecerii în anul IV de pregătire în rezidențiat, în specialitatea Pneumologie, conform anexei nr. II, cap. I, pct.2., lit.a.1., nr.crt.6 din Legea-cadru nr.153/2017, cu modificările și completările ulterioare;

***b)*** ***Mutarea postului de Infirmieră,*** identificat la poziția nr. 116 din statul de funcții aprobat, ***de la Secția Pneumologie II Bixad la Secția Pneumologie I Satu Mare***, identificat la poziția nr. 46 din statul de funcții modificat, conform anexei nr. II, cap. I, pct.2., lit.c.1., nr.crt.1 din Legea-cadru nr.153/2017. Se solicită modificarea de mai sus în urma reorganizării activității în cadrul celor două secții ale spitalului. Titulara postului și-a exprimat acordul scris, înregistrat cu nr. 4928/29.07.2021;

***c) Mutarea a 2 posturi vacante de Îngrijitoare,*** identificate la pozițiile nr. 131 și 132 ***de la Secția Pneumologie II Bixad la Blocul alimentar și Dietetică,*** identificate la pozițiile nr. 238 și 239 din statul de funcții modificat, conform anexei nr. II, cap. I, pct.2., lit.c.1., nr.crt.3 din Legea-cadru nr.153/2017. Se solicită modificarea de mai sus în urma reorganizării activității din spital și pentru asigurare de personal necesar activităților de curățenie la Blocul Alimentar și Dietetică, poziția nr. 238 din statul de funcții modificat în locația Satu Mare, iar poziția nr. 239 din statul de funcții modificat în locația Bixad.

***3. La Dispensarul TBC Satu Mare se solicită următoarele modificări:***

***a) Mutarea postului de Tehnician de radiologie și imagistică licențiat principal (cu S),*** identificat la poziția nr.189 din statul de funcții aprobat, ***de la Laboratorul de Radiologie și Imagistică Satu Mare la Dispensarul TBC Satu Mare,*** identificat la poziția nr.152 din statul de funcții modificat, conform anexei nr. II, cap. I, pct.2., lit.a.1., nr.crt. 26 din Legea-cadru nr.153/2017. Se solicită modificarea de mai sus în urma reorganizării activității din spital pentru desfășurarea activității în condiții optime. Titulara postului și-a exprimat acordul scris, înregistrat cu nr. 4987/30.07.2021;

***b) Transformarea postului vacant de Asistent medical principal (cu PL),*** identificat la poziția nr.155 din statul de funcții aprobat ***în post de Asistent medical debutant (cu PL),*** identificat la poziția nr.154 din statul de funcții modificat, conform anexei nr. II, cap. I, pct.2., lit.a.1., nr.crt.37 din Legea-cadru nr.153/2017. Se solicită modificarea de mai sus pentru o mai bună accesibilitate de ocupare a postului vacant.

***4. La Laboratorul de radiologie și imagistică medicală cu Punct de lucru la Bixad se solicită următoarele modificări:***

***a) Transformarea postului vacant de Asistent medical principal (cu PL),*** identificat la poziția nr.194 din statul de funcții aprobat ***în post de Asistent medical debutant (cu PL),*** identificat la poziția nr.192 din statul de funcții modificat, conform anexei nr. II, cap. I, pct.2., lit.a.1., nr.crt.37 din Legea-cadru nr.153/2017. Se solicită modificarea de mai sus pentru o mai bună accesibilitate de ocupare a postului vacant.

***5. La Compartimentul Juridic se solicită transformarea prin promovare a postului de Consilier juridic I,*** identificat la poziția nr.210 din statul de funcții aprobat, în post de ***Consilier juridic IA,*** identificat la poziția nr.208 din statul de funcții modificat, conform nr. VIII, lit. B, pct. I, lit. b), nr.crt.5 din Legea-cadru nr.153/2017. Titulara postului a promovat examenului de promovare, conform Procesului-verbal nr. 3883/09.06.2021.

***6. La Bloc Alimentar și Dietetică se solicită următoarele modificări:***

***a)*** ***Transformarea prin promovare a unui post de Muncitor calificat IV,*** identificat la poziția nr.236 din statul de funcții aprobat, în post de ***Muncitor calificat III,*** identificat la poziția nr. 234 din statul de funcții modificat, conform anexei nr. VIII, lit. C, lit. b), nr.crt.12 din Legea-cadru nr.153/2017. Titulara postului a promovat examenul de promovare, conform Procesului-verbal nr.3579 /27.05.2021.

***7.* *La Muncitori se solicită transformarea prin promovare a postului de Muncitor calificat IV,*** identificat la poziția nr. 252 din statul de funcții aprobat, în post de ***Muncitor calificat III,*** identificat la poziția nr. 252 din statul de funcții modificat, conform anexei nr. VIII, lit. C, lit. b), nr.crt.12 din Legea-cadru nr.153/2017. Titulara postului a promovat examenul de promovare, conform Procesului-verbal nr.3531/26.05.2021.

Ca urmare a mutării unor posturi și a decalării numerelor curente are loc renumerotarea posturilor, respectiv prin modificările propuse, menționăm că Spitalul de Pneumoftiziologie Satu Mare se încadrează în normativele de personal, precum și în cheltuielile de personal prevăzute în bugetul de venituri și cheltuieli al spitalului aprobat pentru anul 2021.

În temeiul prevederilor art. 182 alin. (4) cu trimitere la cele ale art. 136 alin. (8) lit.b) și alin. (10) din Ordonanța de urgență a Guvernului nr. 57/2019 privind Codul administrativ, cu modificările și completările ulterioare,

propunem adoptarea Proiectului de hotărâre privind modificarea Organigramei și a Statului de funcții ale Spitalului de Pneumoftiziologie Satu Mare.

**Șef Serviciu S.C.C.I, Șef Serviciu S.R.U.S.,**

**Nagy Brigitta Monica Bîja Tania**

**Vizat juridic, Consilier S.R.U.S.,**

**Pop Nicoleta Elek Adriana**

Red. Tehn. /P.N./5 ex.